ראשוני: חשד לדליפת חומרים מסוכנים בירושלים - שני קשישים אותרו מחוסרי הכרה

לוחמי האש מתחנת האומה פועלים כעת (חמישי) בבניין קומות בשדרות משה דיין בירושלים, בעקבות חשד להימצאות חומרים מסוכנים בדירה בקומה הרביעית. לוחמי האש מבצעים סריקות ובדיקות בדירה ובשלב זה טרם ידוע הרקע לאירוע. חובשים ופראמדיקים של מד"א שהגיעו לזירה איתרו גבר ואישה כבני 70 שנמצאו מחוסרי הכרה במצב קשה. הגבר הורדם ופונה לבית החולים הדסה הר הצופים והאישה פונתה לבית החולים שערי צדק.